[{"text_idx": "#000003", "text": "Suvetormid tegid metsadele pa\u0308ris suurt kahju"}, {"text_idx": "#000004", "text": "Juuli lo\u0303pus ja augustis Eestis mo\u0308llanud torm tegi metsadele ku\u0308llaltki suurt kahju, to\u0303des Keskkonnaameti metsaosakonna metsanduse peaspetsialist Marko Sahtel eilsel metsasektori infopa\u0308eval."}, {"text_idx": "#000005", "text": "15. septembri seisuga sai tormi to\u0303ttu kannatada 1982 hektarit metsa, mis ho\u0303lmab 295 000 tm puitu. Sellest moodustasid erametsad 1174 hektarit ja 157 000 tm. Vo\u0303rdluseks to\u0303i Marko Sahtel 2005. aasta jaanuaritormi, mil sai kahjustada u\u0308le 650 000 tm puitu."}, {"text_idx": "#000006", "text": "Sahtli so\u0303nul ei saa va\u0308lja tuua kindlat tu\u0308u\u0308pi metsi, mida torm kahjustas. Kahju ulatus ko\u0303iksugustesse metsadesse, nii noortesse kui vanadesse, looduskaitse all olevatesse kui majandusmetsadesse. Torm paistis silma sellega, et ei esinenud u\u0308htset tormikoridori, vaid tormikahjustused esinesid nii o\u0308elda laikudena."}]